
Grave onus suscipiunt ii, in Hannibale qui culpam 
aliquam artis imperatoriae deprehendere sibi videntur, 
ejusque rationem gerendi belli sibi sumunt emen- 
dandam. Quibus magnopere suaserim, eant et in lilio 
aliquo vel rosa maculam aliquam quaerant iisque stu- 
deant addere colores ! eant et flagranti meridie soli 
suam admoveantlucernam! Profecto, si quis umquam 
ad haec tempora artem militiae novit, si quis umquam 
artem, quam factitabat, penitus percalluit, is Hannibal 
fuit ; nec facile concedi potest, quidquam eum,quod po- 
testatis suae fuerit, aut omisisse aut non recte fecisse, 
virum plane singularem, unicum belli artificem, impe- 
ratorem omnibus numeris absolutum, cui neminem 
neque parem fuisse reperio neque nisi longo intervallo 
secundum. Et, qui id sibi sumunt, artem militiae 
Hannibalem ut edoceant (sus Miner vara, ut aiunt), 

profecto longe lateque omnia circumspicere debent et 
a 2 

modis omnibus sibi cavere, ne nimium intelligendo id 
unum efficiant, nihil ut intelligere videantur. Id quod 
reapse vivo atque audiente Hannibale homo ridiculus 
Phormio ille Peripateticus suscepit. Bern narrat Ci- 
cero de Or at. ii. 18. 75. : — 

" Nec mihi opus est Graeco aliquo doctore, qui mihi 
" pervulgata praecepta decantet, quum ipse numquam 
" forum, numquam ullum judicium adspexerit; ut Peri- 
" pateticus ille dicitur Phormio, quum Hannibal Cartha- 
" gine expulsus Ephesum ad Antiochum venisset exsul, 
" proque eo, quod ejus nomen erat magna apud omnes 
" gloria, invitatus esset ab hospitibus suis, ut eum, quern 
" dixi, si vellet, audiret, quumque is se non nolle dixisset ; 
" locutus esse dicitur homo copiosus aliquot horas de im- 
" peratoris officio et de omni re militari. Turn, quum 
" ceteri, qui ilium audierant, vehementer essent delectati, 
" quaerebant ab Hannibale, quidnam ipse de illo philo- 
" sopho judicaret. Hie Poenus, non optime Graece,* sed 
" tamen libere respondisse fertur : — c Multos se deliros senes 
" saepe vidisse; sed, qui maps, quam Phormio, deliraret, 
" vidisse neminem.' Neque mehercule injuria. Quid enim 
<4 aut arrogantius aut loquacius fieri potuit, quam Hanni- 
" bali, qui tot annos de imperio cum populo Eomano om- 
" nium gentium victore certasset, Graecum hominem, qui 
" numquam hostem, numquam castra vidisset, numquam 
" denique mininam partem ullius publici muneris atti- 
" gisset, praecepta de re militari dare?" 

* At fortasse satis bene Graece, quippe qui etiam Graece conscriptos 
libros aliquot reliquerit. Nepos in Vita 13. 2., " Atque hie tantus vir 
tantisque bellis districtus nonnihil temporis tribuit Uteris. Namque 
aliquot ejus libri sunt, Graeco sermone confecti, in bis — ubi vid. Bar- 
dilius. 

Et hodie, qui adolescentulos instituunt, hoc studiose 
omnes pro se quisque cum loris ac verberibus* incul- 
cant, utique peccata quaedam magna duo Hanniba- 
lem in beilo Punico gerendo peccasse ; unum, quod 
non recta via ne horae quidem unius mora interpo- 
sita ex acie Cannensi victorem exercitum ad urbem 
Komam expugnandam duxerit ; alteram, quod Capuae, 
in urbe deliciis omnibus atque illecebris luxuriae ac 
voluptatis diffluente, post pugnam hiemarit. 

Igitur hae criminationes, operae pretium est inqui- 
rere, quibus nitantur fundamentis, quantumque sit iis 
tribuendum. A Livio autem omnino hae opiniones 
manarunt. Ergo Livium audiamus, xxii. 51.1 : — 

" BLannibali victori quum ceteri circumfusi gratularen- 
' 1 tur suaderentque, ut, tanto perfunctus bello, diei quod 
" reliquum esset, noctisque insequentis quietemet ipse sibi 
" sumeret et fessis daret militibus ; Maharbal, praefectus 
" equitum, minime cessandum ratus, Immo, ut, quid hoc 
'* pugna sit actum, scias, die quinto, inquit, victor in Capi- 
" tolio epulaberis. Sequere : cum equite, ut prius venisse, 
" quam venturum, sciant, praecedam. Hannibali nimislaeta 

* u We are scourged into the belief that Hannibal ought to have 
inarched to Eome directly after the victory." Wilson's Tours, vol. ii., 
p. 692. Lond. 1820 ; ubi etiam plura exstant digna quae legantur. 
(Nunc vero ab optimo quodam adolescente, qui vero studio literarum 
promovendarum ultro ad docendi munus se contulit, epistolam accepi, 
in qua scribit, cetera quidem se in Hannibale meo magna cum voluptate 
legisse, at illud velle magnopere pro se et pro grege suo negare, hodie 
quidem solere praeceptores adeo injuriose de Hannibale sentire atque 
docere. Credo de ipso et de panels, vix credo de grege.) 

" res est visa, majorque, qnam ut earn statim capere animo 
" posset. Itaque, Voluntatem se laudare Maharbalis* ait; 
" ad consilium pensandum temporis opus esse. Turn Mahar- 
u bal : Non omnia nimirum eidem Dii dedere. Vincere scis, 
" Hannibal; victoria uti nescis. Mora ejus diei satis cre- 
" ditur saluti fuisse urbi atque imperio. ,, 

Verecunde omnino Maharbal, eum adloquens quern 
debebat tamquam deum aliquem venerari ! " ut, quid 
hac pugna sit actum, scias." Ergo solus, opinor, Ma- 
harbal aliquid scivit, nihil Hannibal; is Maharbal, 
qui post Trasimeni pugnam circumventos sex millia 
hostium ad deditionem cogere nesciverat, ultro con- 
ditionem tulerat, qua in posterum copias hostium 
isto numero hominum augeret. Qui praefecti equi- 
tum officio defuerat, is ad imperatorium munus 
arripiendum paratus erat. Vides autem, quid sua- 
serit Maharbal, ne horae quidera unius moram in- 
terponendam esse. At non sequitur, etiam debuisse 
Hannibalem Maharbalis obtemperare consilio. Nam 
neque ulla festinatio equitatus poterat nuntios ad- 
ventus alios alios excipientes vel equos subinde 
mutantes praeire; et nihil plane ad Urbem expug- 
nandam efficere potuissent equites ; pedestre autem 
agmen frustra praesidio atque auxilio nudatum fu- 
isset. Ne illud quidem sequitur, volentibus ipsis 
equitibus futurum fuisse praedae partem suam omit- 
tere. Et fortasse plus promittebat Maharbal, quam 

potuisset praestare. Adde quod plurimum in proelio 
equitatus opera usus erat Hannibal, et quod ne- 
cesse est confecto proelio equos viros plane defati- 
gatos fuisse. Quapropter verisimile est, si equitibus 
euis imperasset Maharbal cum anhelantibus equis, 
nullo respirandi spatio sumpto, confestim iter Romam 
adgredi, plane abnuentes habiturum fuisse. Profecto, 
ex acie ut protinus Romam duceret Hannibal, dictu, 
quam factu, facilior res erat. Facile autem curas im- 
peratorias gerunt, qui non sunt imperatores. Nullum 
negotium (si modo serio animo suadebat) Maharbali 
videbatur, statim ut equites pergerent^ sequerentur 
pedites. At Hannibalem in maxima victoria parta 
tamen multiplex cura occupavit. Et prima ei cura, 
opinor, erat sauciis opem ferre. Deinde castra Ro- 
mana bina obsidenda. Captis autem his accedebat 
cura et molestia praedae dividendae ; accedebat (mag- 
num ad iter faciendum impedimentum, magna ad rem 
gerendam detractio virium) custodia captivorum. Si- 
mul ex spoliis turn caesorum turn captorum subdu- 
cendi (fortasse aegre militibus ferentibus) annuli aurei 
omnes, quod testimonium victoriae domum ad sena- 
tum mitteretur. Proxima cura erat caesos sepultura 
afficiendi : quo de munere imperatorio humandi suos 
Curtius v. 4. 3, " sed rex dimittere milites insepultos 
erubescebat, ita tradito more, ut vix ullum militiae 

tarn sollemne esset munus, quam humandi suos." 
Utrumque, at et caesis et sauciis consuleretur, hu- 
manitati (cujus minime erat Hannibal expers) debe- 
batur; utrumque in prudentia imperatoria poaitum 
erat, ut, qui superstites et integri erant, intelligerent, 
ipsis si quid aocidisset, curam, quae digna esset, non 
defuturam ; utrumque ad spem supplementa ex Italiae 
gentibus alliciendi magnopere pertinebat. Et probe 
tenebat Livius in simili causa Marcellum excusare, 
xxvii. 14. 15 : — " Cupientem insequi Marcellum pro- 
hibuit multitude* sauciorum" Ergo potuit multo etiam 
magis Hannibalem, ne tantum itineris exercitum ra- 
peret, multitudo sauciorum prohibere. Nam, si ad 
octo* millia sunt caesi, facile totidem opinor necesse 
esse vulneratos fuisse. Jam caesi sauciique (id quod 
in veterumf proeliis fieri solebat, ut optimus quisque 
aut caderet aut sauciaretur) fortissimi viri exercitus 
erant, ut minime numero hominum aestimanda jac- 

* Tot tradit Livius quidem, Polybius vero (id est Hannibal ipse) 
5,700. Ergo fortasse debebat numerus iste a Livio traditus etiam ex 
vulueribus mortuorum habere rationem. 

f Vidd. Freinshemius ad Curt. iiL 11. 10, Cortius ad Sallust Cat. 
61. 7. Nempe ii solebant apud veteres vel mortem oppetere vel vul- 
nera subire, qui quasi obviam vulneribus et morti prosiliebant. Con- 
tra nostra in militia non ferme fortiores habendi sunt qui cadunt vel 
vulnerantur, quam qui integri discedunt. Quippe vel glans plumbea vel 
ferreus globus, quibus maxime telis res geritur, e longinquo emissus 
oullo delectu aeque fortem et timidum percellit ; raro res ad manus et 
ferrum veait. 

tura sit. Et profecto nihilo magis poterat Hannibal 
raptim sine horae mora ex acie Cannensi exercitum 
Romam admovere, quara poterat sumptis sibi alia 
eodem per aera pervolare. Aliquot certe dierum mo- 
ram interponi necesse erat; ea autem mora, itineri 
ipsi quidem addita, non poterat non ab impetu omni 
Hannibalis tutam Romam facere. Et quomodo bo- 
nus Maharbal persuadeat, quinto die pedestrem exer- 
citum multis modis impeditum, praeda onustum, 
saucios gestantem, captivos ducentem, fiomam po- 
tuisse pervenire? E quidem facilius crediderim, deci- 
moquinto,* quam quinto, fuisse perventurum. Et 
turn quidem quabto cum ludibrio hostium fuisset 
Hannibal exceptus! Quippe aliud erat in campo 
patenti immisso equitatu legiones Romanos procul- 
care, aliud munimenta Romae expugnare ; quae qui* 
dem postea conspecta Hannibal ne tentanda quidem 
putavit. 

Ceterum satis, ut opinor, vel non monitus Hanni- 
bal tenebat ducis esse non modo vincere, sed uti 
etiam victoria ; sed, qua ratione oporteret uti ea, pe- 
nes ipsum judicium erat. Quid ? nonne jam ante post 
victoriam, quae ad Trebiam flumen fuerat parta, Pla- 
centiam, quo consul Romanus perfugerat (saniore 

* Duodecim minimum dieram iter fuisse exercitui praeda impedito 
oenset MacDougall. Sed et alia praeter praedam impediebant. 

hominlbus poterat tueri, quam Hannibal poterat op- 
pugnare. Et unusquisque propugnator facile poterat 
contra ternos stare oppugnatores. 

Quapropter credamus, opera sua in proelio navata 
elatum Maharbalem, et simul mollitiae in re Trasi- 
meni memoriam delere cupientem, inani promptitu- 
dinis ostentatione usum esse. Et me quidem num- 
quam poenitebit cum Hannibale potius, quam cum 
Maharbale,* sentire. 

Sed cave credas, victoria sua attonitum Hanniba- 
lem plane obstupuisse et in re gerenda cessasse. Nam, 
nulla mora facta, ita est victoria usus, ut unus idem- 
que nuntius et victoriam egregiam illam Cannensem 
senatui Cartbaginiensi nuntiaret, et Bruttios Apu- 
losque, partim etiam Samnitium ac Lucanorum de~ 
fecisse ad Poenos, et Capuam, alterum illud Italiae 
caput, Hannibali se tradidisse. Sic satis fidebat posse 
se turn amicis domi turn inimicis (qui multum Hanni- 
balis rebus obstabant et modis omnibus nitebantur, 
supplementum et stipendium ad eum ne mitterentur) 
probare, in invalido et ipsa victoria attrito exercitu 
quantum posset, baud segnem se pergere victoria uti; 

* Mirari licet, Livio quidem narrante, patientiam summi imperatoris, 
qua importunitatem praefecti sui tulerit neque jusserit ilium equos viros 
suos integroa saucios curae habere, belli gerendi rationem ipsi per- 
mittere. At superbiae atque impotentiae exemplum Valerio est res 
ix. 5. Ext. 3. 



HANNIBAL. 15 

sic credebat posse se civibus suis satisfacere ; de hos- 
tibus judicibus satisfaciendo minus, ut opinor, labora- 
bat. Et, si, id quod videtur, judici aequissimo, rei 
militaris peritissimo, Polybio satis se Hannibal in re 
Cannensi probavit, facile potest Livii reprehensionem 
tolerare. 

At enim capiendae Urbis praetermissam occasionem 
post Cannensem pugnam et alii vulgo postea freme- 
bant et ipse Hannibal non dissimulabat (Liv. xxvi. 7. 
3). Ergo non necesse habebat, arbitror, opinioniisti 
obviam ire, non magis quam postea nugatori isti ar- 
tem belli praecipienti respondere; et silentium pro 
confessione est acceptum. Jam quae Livius xxx. 
20. 8. facit Hannibalem se accusantem exsecrantem- 
que, quod non cruentum ab Cannensi victoria militem 
Romam duxisset, ea, si vera sunt, dolori praesentis 
rei, non judicio animi de praeterita re, tribuenda sunt. 
Quod idem de eo dictum puta (cum eadem quidem 
conditione, si verum est), quod traditur Hannibali 
ante moenia Romae excidisse (xxvi. 11. 4.), " Potiun 
dae sibi urbis Romae modo mentem non dari, modo 
fortunam." Sed haec omnia mihi persuadeo ficta esse. 
Numquam poenitet sapientem. Neque is erat Han- 
nibal, qui posset velle praeterita frustra repetendo 
diffidentiam sui apud milites efficere. Nam imperium 
quidem istud, quo in Africam revocabatur, haud sane 

inexspectatum acciderat. Immo hoc ipsum prospi- 
ciens jam paratas naves habebat. Et lubet credere 
immoto animo vultuque et conscientiam praeclaram 
ingentium rerura ab se gestarum portantem summum 
virum navem inscendisse, neque quasi in extremo actu 
defecisse et constantiam animi remisisse. 

Ac videor satis docuisse, nec potuisse Hannibalem 
recta via ex acie Romam ducere nec, si potuisset, 
debuisse. 

Ad Campanum crimen accedo. Livium audiamus, 
xxiii. 18. 10. : — 

" In hiberna Capuam concessit. Ibi partem majorem 
" hiemis exercitum in tectis habuit, ad versus omnia hu- 
'* mana mala saepe ac diu duratum, bonis inexpertnm atque 
" insuetum. Itaque, quos nulla mali vicerat vis, perdidere 
" nimia bona ac voluptates immodicae ; et eo impensius, quo 
" avidius ex insolentia in eas se merserant. Somnus enim 
" et vinum et epulae et scorta balineaque et otium consue- 
" tudine in dies blandius ita enervaverunt corpora animos- 
u que, ut magis deinde praeteritae victoriae eos, quam prae- 
" sentes tutarentur vires ; majusque id peccatam ducis apud 
" peritos artium militarium habere tur, quam quod non ex 

Cannensi acie protinus ad urbem Komanam duxisset : ilia 
"enim cunctatio distulisse^modo victoriam videri potuit; 
u hio error vires ademisse ad vincendum. Itaque, Hercule 
" velut si cum alio exercitu a Capua exiret, nihil usquam 
" pristinae disciplinae tenuit. Nam et redierunt plerique 
t( scortis impliciti; et, ubi primum sub pellibus haberi 
il coepti sunt viaque et alius militaris labor excepit, tironum 

" modo corporibus animisque deficiebant : et deinde per 
" omne aestivorum tempus magna pars sine commeatibus ab 
" signis dilabebantar ; neque aliae latebrae, quam Capua, 
" desertoribus erant." 

Non fallebat Hannibalem, opinor, amoenitas Ca- 
puae. Sed satis sibi fidebat, posse se et scopulos adire 
nec tamen naufragium facere. At plane mirum est 
fefellisse Livium, haec quum scriberet, quam gravem 
incusationem inertiae atque imbecillitatis in eos in- 
ferred qui tunc summae rerum apud Romanos prae- 
essent. Nam cur non ergo est Hannibal oppressus ? 
cur non gravissimus hostis sublatus, quum paene voce 
sua perniciem invitaret? Videlicet, sicut Alexan- 
drum apud Indos Bacchantem, praeteritae victoriae 
tutabantur ! Quasi non infirmissimum adversus for- 
tes viros telum sit fama. Profecto hoc est fateri in 
bello gerendo imperatores Bomanos plane pueros fu- 
isse. Ceterum, ad Capuam quod attinet, non equi- 
dem inficias eo, quin sit de luxuria male audire solita. 
Sed "non cuivis homini contingit adire Corinthum." 
Non omnibus, opinor, Campanis licebat esse luxuri- 
osis. Possunt una eademque in urbe diversissimae 
res luxuria ac parsimonia consistere. Non gratuito 
deliciae istae Campanae, opinor, et sine pretio para- 
biles omnibus erant, nec poterant magnopere neqiie 
b 2 

ad populum Campanum neque ad Hannibalis exerci- 
tum permanare. Itaque haudquaquam adeo effemi- 
natus, enervatus, imbellis erat ne populus quidem 
ipse Campanus. Quippe fortissime per biennium ur- 
bem suam contra exercitus Romanos tres defensita- 
verunt, saepe eruptiones fecerunt, saepe in equestri- 
bus proeliis superiores fuerunt; neque ad extremum 
ulla alia re nisi fame, quam contra homo satis fortis 
est nemo, sunt domiti. Et tantum ab eo absum, ut 
concedam, exprobrandam Capuam esse Hannibali, ut 
non minima in laude summi imperatoris esse ponam, 
quod scivit et exercitui in tempore indulgere et, 
quum tern pus posceret, ad sanitatem et ad jus tarn dis- 
ciplinam revocare. Non dubito equidem, quin post 
tantam victoriam aliquid indulserit militibus ; et lau- 
do, si indulsit aliquid. Credo laxiores aliquanto ha- 
benas parumper militibus dedisse ; non credo plane ex 
xnanibus abjecisse habenas, quas semel amissas ne 
Hannibal quidem in tali exercitu, colluvione, sicut 
erat, orbis terrarum, potuisset resumere. Et haud- 
quaquam disciplinam militarem intermissam fuisse, ex 
eo certissime colligi potest, quod inter tarn dissimiles, 
ab altera parte Campanos cultos superbos fastidiosos, 
qui exteros nullos facile tolerarent, ab altera purga- 
menta omnium gentium, non modo sine discordia, sed 

gumma cum concordia est exacta hiems. En disci- 
plinae servatae exemplum, quale alterum nullum ex 
historiis omnibus erui potest. 

At enim in tectis hieme habuit exercitum Hanni- 
bal. Quid? nonne Marcellus (xxvii. 20. 10.), va- 
gante per Italiam Hannibale, media aestate (ut sau- 
cios, opinor, reficeret) Venusiam in tecta exercitum 
abduxit ? Quamquam, qualibus in tectis exercitum 
habuerit Hannibal, quaeri potest. Nam non credo 
equidem neque potuisse neque voluisse Campanos tot 
millia hominum in domos suas privatas recipere ; non 
arbitror adeo gravem sociis Campania Hannibalem 
fuisse, ut ipsos domibus expulerit, easque militibus 
suis tradiderit. Non credo potuisse Campanos, ele- 
gantes delicatos, et Hannibalis milites, efferatos im- 
mundos, adeo facile coalescere, iisdem ut domibus 
uterentur. Dicet aliquis, odium commune in Roma- 
nos vinculum concordiae fuisse. Satis tribuimus odio 
isti, ^atis disciplinae atque arti Hannibalis, si credi- 
mus tarn dissimiles ita simul versari potuisse, ut cives 
domibus suis, tectis militaribus ab ipsis aedificatis 
milites Hannibalis sint usi. At quid dicendum, quod 
gravissimus auctorPolybius, diligentissimus veri inda- 
gator, et omni fide dignissimus, inter laudes Hanni- 
balis ponit, quod numquam per sexdecim annos, Cam- 
pana ista hieme non excepta, nisi sub dio copias 

habuerit ? Et superiore anno, quum pararet Geronii 
hiemare (xxii. 23. 9.) urbe metu ab incolis deserta 
(18. 7.),* noluerat aedificiis nisi pro horreis uti, ex- 
ercitum extra moenia castris munitis habebat. Quis 
credat ergo aut Hannibalem, adeo mutata ratione sua, 
mllite8 per domos Campanorum sparsisse, aut, semel 
dispersis militibus, ullam speciem exercitus potuisse 
inde exire ? Jam vero quod tradit Livius xxvii. 3. 2., 
Q. Fulvium Flaccum Capua capta milites aedificiis 
emotos, simul ut cum agro tecta urbis fruenda loca- 
rentur, simul metuens, ne suum quoque exercitum, 
sicut Hannibalis, nimia urbis amoenitas emolliret, in 
portis murisque sibimet ipsos tecta militariter coegisse 
aedificare ; ex duabus causis allatis una, opinor, vera 
est, altera ficta ad crimen istud Campanum accom- 
modate, sicuti solet figmentum unum alterum parere; 
et facilius crediderim equidem, aliqua ex parte secu- 
tum esse Hannibalis exemplum Fulvium, quam vi- 
tasse. Adde quod per hiemem istam partem copia- 
rum castris munitis ante Casilinum obsidendi causa 
habebat. Et verisimile est alios atque alios subinde 
obsidionem istam excepisse et nulli parti exercitus, nisi 

* Alitor rem tradidit Poly bi us. Lubentius hac qaidem in re Livio 
crediderim. Sed utrovis modo, sive fuga oppidanorum sive per caedem 
sive utroqne modo vacua facta urbe, tamen noluit Hannibal aedificiorom 
usuin militibus concedere. 

forte equitibus, plane desidiosam hiemem esse conces- 
sam, neque in tanta vicinitate (tria millia passuum a 
Capua aberat Casilinum) eosdem semper asperitates 
omnes hiemis et belli pertoleravisse, eosdem semper 
in amoenitatibus Capuae esse versatos. Neque aliter, 
opinor, seditio a castris poterat abesse. Inter vir- 
tutes autem imperatorias Hannibalis singulares nihil 
admirabilius, quam quomodo exercitum mixtum ex 
colluvione omnium gentium ita coagmentaverit et 
quasi in homogeneum corpus conflaverit, nulla ut per 
sexdecim annos nec inter ipsos nec adversus ducem 
exstiterit seditio. Qua quidem arte numquam magis 
Hannibali, quam quum hiemem istam inter Capuae 
amoenitates et asperitates obsidionis Casilinensis exi- 
geret, opus fuit. Nonne ergo eo recidit grave cri- 
men hoc Campanum, ut milites Hannibalis per 
-vices alii atque alii nunc in castris ante Casilinum, 
nunc in tectis militaribus Capuae hiemem exegerint ? 
Noluerat Hannibal Casilini obsidionem omittere. 
Quum vero urbs nobilissima Capua tarn prope 
abesset, fieri non poterat, quin palantes milites eo 
confluerent. Itaque fecit, opinor, Hannibal id quod 
optimum factu erat, et quod imperatorem decebat, ut, 
quam rem prohibere non posset, earn utique regeret 
atque in imperio suo haberet. Et, ubi culpam maxi- 

mam Hannibalis scriptores Romani inveniunt, nihil 
ego ibi nisi laudem reperio. 

Omnino fictum magna ex parte (non ab ipso qui- 
dem Livio, sed ab iis, quos nimis credulus est secu- 
tus), nec nimis sapienter fictum, crimen hoc Campa- 
num censeo, adeo hieme ista emollitum, enervatum, 
effeminatum esse Hannibalis exercitum, ut non tarn 
milites inde, quam simulachra quaedam militum eva- 
serint. Ego documenta rei require Ecquando, nisi 
in Marcelli ante Nolam proeliis, exercitus Hannibalis 
duci defuit ? Profecto haud leve negotium erat, mi- 
nime ludus jocusque erat cum Hannibale ejusque 
exercitu etiam post istam Campanam hiemem agere, 
id quod imperatores Romani multi cum magno suo 
patriaeque malo per duodecim annos sunt experti. Et, 
quoties Capua me audiente objicitur Hannibali, toties 
ego quaeram, Cur non ergo cum evirato isto exer- 
citu statim debellatum est ? cur non sunt imperatores 
Romani occasfone usi ? cur in non pugnando potius, 
quam in pugnando, spem ac salutem ponebant ? cur 
tantopere nomen Hannibalis exhorruerunt, quum 
vires abissent ? An exploratores nullos emittebant ? 
Profecto in bello gerendo tirones fuisse necesse est. 
Cui quidem crimini dum obviam eo, facile sentio, non 
minus de ipsis me Romanis, quam de Hannibale, 

"bene mereri. Quippe, quantum de fama Hannibalis 
detrahitur, tantum de virtute Romanorum decedere 
necesse est. Itaque singulari conditione et fortuna 
utor, dum Hannibalem defendo, etiam hostibus ejus 
consulendi. 

Et, quantum fingendi libido in Hannibale sit gras- 
sata, exemplo disce. Nam tradit Livius xxiii. 5. 12., 
ore et ficta oratione C. Terentii Varronis usus, militem 
natura et moribus immitem ferumque insuper ducem 
efferavisse, vesci humanis corporibus docendo! Quaere 
fontem atque originem calumniae hujus, et reperies 
apudPolybium, cogitantiin HispaniaHannibali copias 
in Italiam trajicere, et de commeatibus ad alendum 
militem in itinere deliberanti, quemdam ex amicis (cui 
et ipsi Hannibali nomen erat, Monomacho autem co- 
gnomen) immane consilium dedisse, hominibus vesci 
condocefaciendas copias esse. Ita alienum consilium 
ab ipso repudiatum in rem factam Hannibalis consue- 
tudinemque conversum est. Et aeque fere verum esse 
opinor, humana carne vesci solitum esse Hannibalem 
et disciplinam omnem virtutemque militum Capuae 
pessumdedisse. Manibus autem atque armis quum 
nihil contra Hannibalem efficere possent Romani, 
utique linguas in eum acuebant. Et, quum servatam 
tali in urbe, tali in exercitu, disciplinam admirari de- 

berent, funditus eversam fingebant, quam male suae- 
met famae consulerent, non intelligentes. 

At enim apud peritos artium militarium majus 
peccatum hoc Campanum est habitum, quam quod 
non ex Gannensi acie protinus Romam duxisset. 
Cannense quidem peccatum, nisi frustra operam per- 
didi, videor docuisse fuisse nullum. Periti autem ist 
artium militarium, quibus parum se Hannibal proba- 
verit, qui fuerint, nescimus; illud scimus, rei mili- 
taris vel maxime peritum Polybium in istis non fuisse : 
qui videtur magis castrorum ante Casilinum, quam 
hibernaculorum Capiiae, rationem habuisse. Quid ? 
nonne ipse Livius xxx. 20. 9. Hannibalem facit, 
haudquaquam corruptae Capuae disciplinae militum 
poenitentem, sed se incusantem, quod circa Casilinum 
Cumasque et Nolam consenuisset ? Ergo, haec quum 
fingeret Livius, grave delictum istud Campanum ex 
memoria exciderat. Nulla ergo Capuae recordatio 
animum Hannibalis momordit. Propiusque, opinor, 
ad veritatem rei accedemus, si dixerimus, Hannibalem 
hiemem istam in castris ante Casilinum exegisse, alii 
atque alii subinde parti militum Capuam adeundi ibi- 
que hibernaculis utendi venia data. 

At enim plerique scortis impliciti exierunt. Sane 
non arbitror egredientem ex hibernis Hannibalis exer- 

citum eo comitatu caruisse, quo nullus umquam exer- 
citus caruit, nullus facile carebit. • Sed, quum tradit 
Livius, plerosque Hannibalis milites istius modi im- 
pedimentum circumtulisse, aperte in nimium aucta 
res est. Profecto exspectavit Livius nimis faciles ad 
credendum posse se lectores habere. 

Adde quod quotannis exercitus Hannibalis aliqua 
ex parte muiabatur et alius fiebat, turn necessariis at- 
tritionibus belli, turn aliquoties etiam transitionibus 
ad hostes factis debilitatus et subinde novis accessi- 
onibus auctus. Quota pars Gapnensis exercitus post 
paucos annos Hannibali supererat ? Quae ergo ratio 
est affirmare per tot annos labem istius Campanae 
hiemis (si modo fuit labes aliqua Gapuae accepta) 
potuisse exercitui Hannibalis adhaerere ? Nisi forte 
quis dicat, a veteranis contagionem morbi ad novos 
quosque permanasse, nullam Hannibalem medendi 
artem novisse. 

Alia ergo causa quaerenda est, cur non potuerit 
Hannibal post Cannensem pugnam continuatis vic- 
toriis uti, quam figmentum istud corruptae disciplinae 
militum, quo scriptores Komani non hostem nobilis- 
8imum deprimunt, sed virtutem suorum adfligunt. 
Neque ea causa difficilis inventu. Nempe aliquid 
aliquando imperatores Romani artis militaris didice- 
rant, ipso Hannibale (paulo duriore magistro) docente 
c 

Accedebat et altera causa, quae quidem ipsum Livium 
non fefellit, quod, Inimicis Hannibalis domi in senatu 
pervincentibus, supplementa et stipendia primo parva 
et exigua, mox, omnibus imperii viribus in Hispaniam 
versis (etsi idem Hispanicum bellum etiam Romanas 
copias divisit), plane nulla ad eum mittebantur. 

Ac spero ita me grave crimen istud Campanum 
diluisse, posthac ut possit ingens umbra summi impe- 
ratoris placide quiescere. 

Sunt et aliae apud Livium Hannibalis criminationes 
in eo loco, ubi mores ejus atque ingenium pinxit, xxi. 
4.9.:— 

" Has tantas viri virtutes ingentia vitia aequabant; in- 
" hamana crudelitas, perfidiaplus quam Punica, nihil veri 
" nihil sancti, nullus Deum metus, nullum jusjurandum, 
" nulla religio." 

Nempe credidit Livius, quia virtutum* Hannibalis 
rationem aliquam habuisset, contraria vitia quaelibet 
fingendi licentiam facile posse concedi. Age singula 
videamus : — 

4 < Inhumana crudelitas." Crudelitatis,t si recte me- 

* Cam iis, quibus isto loco virtutes Hannibalis agnoscit Livius, con- 
texenda sunt ilia, quae habet xxviii. 12. 2. Sed ne sic quidem virtuti- 
bus summi viri satisfactum, omissa humanitate, omissa opera Uteris 
data. 

f Etiam Ciceroni in ore est crudelitas Hannibalis, Lael. 8. 28, de Off. 
i. 12. 38., et quidem, quod indignandum, etiam quum human) tatis ex- 

mini, exempla tria tradit Livius, ex quibus unum, 
imperium Istud, quo Saguntinos puberes omnes in- 
terfici jusserit (xxi. 14. 3.), statim ipse tollit fateturque 
in tanta saevitia hostium prope necessarium imperium 
istud fuisse. Quid ? nonne idem Romani in expug- 
natis urbibus absque necessitate ulla factitaverunt 
(Sallust. Jug. 54. 6., 91. 6., Liv. xxxi. 27. 4., xxxiv. 
10. 2., Tacit. Ann. xiii. 39.) ? nonne eo aliquoties im- 
manitatis sunt progressi, ut etiam impubes atque adeo 
infantes, feminas, senes trucidarent (Liv. xxviii. 20. 
6., xlii. 63. 10.)? Alterum, conjugem ac liberos 
Dasii Altinii, quaestione prius habita et cognitis 
omnibus, vivos combussisse, xxiv. 45. 14.,* plane in- 
credibile. Nam neque gratuito crudelis Hannibal erat 
(non adeo stultus erat), et tanta atrociras facinoris in 
urbem perlata non poterat non, mulieribus omnibus 
uno ore flagitantibus, statim Romanorum facere Ar- 
po8. Tu si voles mecum credere salvos istos in ur- 
bem remissos esse, non magis mirandum erit alteram 

emplum referred Cat. M. 20. 75., " cujus interitum ne crudelissimus 
qaidem hostis honore sepulturae carere passus est." Quam incredibilia 
autem alii de Hannibale figraenta tradiderint, videbis apud Arnold. Hist, 
of Rome, vol. iii. p. 127., seq., cum nota editoris. 

• Liceat ipsum locum obiter emendare: — "crudelitati quoque gravi- 
tatem addidit." Cod. llor. et alii nonnulli crudelitatem q. gravitati. 
Ergo scribendum censeo : — crudelitatem quoque gratuitam addidit. Cf. 
iii. 37. 8. " ne gratuita crudelitas esset." Vera esse potest emendatio, 
qaum tamen minime fuerit gratuito crudelis Hannibal. 

istam famam exstitisse, quam calumniam quamdam, 
cujus mox in " perfidiae" crimine facienda mentio est. 
Ergo potest fortasse saevus ille Monomachus istud 
suasisse; potest cum minis istiusmodi quaestio esse 
habita, atque ita irrita vox in rem factam esse con- 
versa. Et ad quid de Hannibale fingendum creden- 
dumve non erant Romani parati ? Equidem, si ad- 
ducerer, hoc tarn immane de Hannibale ut crederem, 
quasi libellos defensionis ex manibus projicerem et 
per quemlibet alium potius, quam per me, famam 
ejus defensam mallem. Verum enim vero incredi- 
bilis est res. Homo erat Hannibal; non "duris 
genuerat ilium cautibus horrens Caucasus," neque 
" Hyrcanae admoverant ubera tigres." Et doctus 
homo ; id quod, " emollit mores, nec sinit esse feros." 
Quid? nonne humanitas Hannibalis singularis erat 
imperatores Komanos caesos per stragem corporum 
cum cura inquirentis et honorifice sepultura afficien- 
tis ? Confer mihi humanitatem hanc cum atrocitate 
detestabili et numquam satis exsecranda C. Claudii 
Neronis,* qua caput Hasdrubalis abscisum ante sta- 

* Li v. xxvii. 51. 11.: — "C. Claudius caput Hasdrubalis, 

quod servatum cum cura adtulerat, projici ante hostium stationes . . . 
jussit." Haec igitur Livius atrocitatem rei minime agnoscens, minime 
conferens quam longe Hannibal alium se in caesis imperatoribus Ro- 
mania ostendisset. At nuper exstitit, qui studeret, sublato Neronis no- 
mine, taraquam ad gregarium aliquem ingenio suo indulgentem rem, 

tiones Hannibalis fVatris projecerit et facinus raili- 
tare suum egregium commacularit. Et humanitatem 
quidem Hannibalis recte agnoscit Valerius Maxiinus. 
Sed idem etiam crudelitatis ab Hannibale repetit 
exempla (qui tainen hoc, quo de tarn incredibili 
agimus exemplo, noluit uti). Mirum si tarn diversae 
inter se res in uno sunt inventae. De humanitate 
autem constat. Licet ergo non credere de crude- 
litate. Et, si quae sunt ductu Hannibalis crudeliter 
facta, ea partim ab imperatore ad Monomachum ilium, 
partim ad res ipsas ac tempora judice Poly bio trans- 
ferenda sunt. Nam (tertium est exemplum) quod 
spoliaverit, quae tueri nequiret, ut vastata hosti re- 
linquerentur (xxvi. 38. 3.), durum sane ; sed habet 
hoc etiam hodie bellum ; nec secus imperatorem Ro- 
manum bellum gerentem videmus apud Livium 
xxxiv. 9. 13., 26. 8., 28. 12., et passim, apud Sallus- 
tium Jug. 54. 6. 

" Perfidia plus quam Punica." Punicae fidei Han- 
nibalis unum, ut opinor, exemplumt tradere profite- 
tur Livius, xxii. 6. 12. At quale, obsecro, exemplum ! 
Fidem dederat Maharbal, praefectus equitum sex 

atrocera transferre. — " A Roman cut off the head of Hasdrubal, and 
afterwards flung it into the camp of Hannibal." Scbmitz Hist, of 
Rome, p. 250. Hoc ergo est ju vent uti historian? tradere ! 

* Perddiae Hannibalis duobus exemplis utitur Valerius Maximus 
ix. 6. Ext £. Utramque refellit Livius xxiii. 15. et 17. 

c 2 

imllibus Romanorum, qui eruptione facta ex saltu 
Trasimeni evaserant, si arma tradidissent, abire cum 
singulis vestimentis passurum ; sed suam dederat 
fidem, non consulto imperatore ; sed gratuito dederat 
sine justa causa ulla militari, quura ferro fame clausos 
hostes teneret, quum cogendi sine conditione dedi- 
tionem potestatem haberet. (Hie idem fuit ille Ma- 
harbal, qui postea in Cannensi victoria earn sibi par- 
tem sumpsit, Hannibalem ut edoceret, quomodo 
oporteret victoria uti.) Quid turn? Nempe repu- 
diavit gratuitam concessioner! Hannibal, et recte re- 
pudiavit, id quod ei necesse erat facere, nisi voluisset 
imperio se abdicare, et tot imperatores habere, quot 
praefectos. Et fatetur Livius in re simili suam sol- 
visse Hannibalem fidem xxiii. 19. 16. Sed ita fate- 
tur, ut tamen calumniam quaindam premendam non 
putarit : — " Id verius est, quam ab equite in abeuntes 
immisso interfectos." Hoccine ergo exemplum in 
animo habens potuit Livius perfidiae Hannibalem in- 
simulare ? Nam ad Victumvias oppidum quod attinet 
post deditionem factam praesidiumque acceptum et 
arma tradita hostiliter direptum (xxi. 67. 13), ad 
praefectum* praesidii, quisquis fuit, ista infamia perti- 
net. Et nihil alienius Hannibalis rationibus atque 

* Non tribuit Livius rem Hannibali ; sed, lector imprudens ne tri- 
bueret, debebat cavere. 

instituto fieri poterat, quern supra paulo (48. 10.) in 
Clastidio vico tradito facit Livius famain clementiae 
in principio rerum colligentem. Quippe sic spes 
omnia praecisa fuit, posse in posterum alios ad 
deditionem impelli. Et plane geuainum perfidiae ex- 
emplum apud Romanos exstat, Locris urbe a prae- 
sidiariis militibus foede cum omni vexatione oppida- 
norum direpta, xxix. 8. 8.; ut omittam Marcelli 
dedecus illud, praesidium Casilini contra conditiones 
deditionis caesum captumque, xxiv. 19. 9. 

u Nihil veri, nihil sancti." Haec in declamatione 
hostis sunt posita, et praetereunda sunt. 

" Nullus Deum metus, nullum jusjurandum, nulla 
religio." Religionis quidem ab Hannibale viola tae 
duo, ut opinor, exempla tradit Livius, unum xxvi. 1 1 . 
9., templum Feroniae deae spoliatum. Quasi ea lege 
imperator Punicus bellum gessisset, ut deberet Ro- 
manas religiones omnes sibi suscipiendas putare! 
Neque par majusque etiam sacrilegium ab Romanis 
abest, templis turn aliis Locrensium violatis turn Pro- 
serpinae etiam direpto xxix. 8. 9. Deinde alterum 
exempluin habet xxx, 20. 6., Italicos milites, qui 
in Africam sequi abnuerent, in templo Junonis 
Laciniae interfectos. Fides rei penes auctorem sit ! 
Ceterum, si reputabimus prope ipsum istud templum 
Hannibalem aram condidisse et cum titulo rerum 

ab se gestarum consecravisse, (xxviii. 46. 16.), nan 
verisimile videbitur, ultro deam, cui memoriam 
rerum suarum mandasset, et deam Carthaginis 
custodem, violasse. Ne illud quidem verisimile, 
potuisse Italicos istos Hannibalem fallere templum 
ocoupantes. Adde quod ditissimum et donis re- 
fertum erat templum is bud; ut credibile sit non ita 
facilem, ne diriperetur, aditum ejus palantibus mili- 
tibus patuisse. Ergo aliter, opinor, magisque ad 
veritatem potuit res narrari ; puta fugientes istos mi- 
lites immi8SO equitatu usque ad limen templi, unum 
alterumque fortasse (ne fundamentum omne veritatis 
Livio subducamus) in ipso limine, esse caesos, exem- 
plo in statu qui turn erat rerum, ne plures deficerent, 
necessario. Et minime religionis,* quali quidem reli- 
gione tunc homines utebantur, expers erat Hannibal, 
sicuti apud Livium videmus xxi. 21. 6., " diis bene 
juvantibus" bellum inoipere volentem, et §. 9. Her- 
culi vota exsolventem novisque se obligantem votis, 
si ceterae res prosperae evenissent; et 43. 7., " cum 
diis bene juvantibus" arma capere milites jubentem; 
xxiv. 12. 4., ad lacum Averni sacrificantem ; xxviii. 
46. 16., Junoni Laciniae ai*am condentem. Etsi 
potuit fortasse inilitari viro apud animum suum aliqua 

* Plane religiostu heros est Whitakero, " The Course of Hannibal 
over the Alpef vol. ii. pp. 36., 76., 210. 

ex parte pro religione esse id persuasum, utique ro- 
bustis legionibus et disciplinae militum et imperatoriae 
prudentiae non solere deos deesse. Sed militum causa 
tan turn dabat religioni, quantum necesse erat. Immo, 
si quid in bello Punico Hannibal peccavit, nimia reli- 
gione imbutus peccavit, quod, quum aliquando Ko- 
mam adisset et, id quod unum maxime exoptabile 
erat, promptos ad decernendum acie imperatores 
Romanos haberet, quum bis foeda tempestas coorta 
instructas acies sine proelio diremisset, destititincepto, 
quasi aversis diis rem adgrederetur. Ea demum 
iterata tempestas, non mora ista Cannensis, saluti fuit 
urbi atque imperio. Sed, quum semel religione milites 
animos demisissent, neque copia commeatus tempus 
daret levibus proeliis animos erigendi, prudentiae erat 
imperatoriae nolle summam rerum in discrimen com- 
mittere. Jam jusjurandum unum quoddam certe, quo 
puerulus novem annorum est adstrictus, semper se 
hostem fore populo Romano, nemo dixerit non satis 
sancte ilium religioseque usque ad extremum spiritum 
conservasse. Et, quantum in jurejurando Hannibalis 
milites ipsius reponerent, vides apud Livium xxi. 45. 
9. Adde quod verisimile est, si is fuisset Hannibal, 
quern nulla jurisjurandi vis posset tenere, nonmultum 
ilium aliis jurantibus fuisse daturum. At cognosce 
simplicitatem Hannibalis. Nam, quum de redimendis 

captivis Cannensibns ex ipsis decern delectos legatos 
Komam mitteret, non aliud pignus fidei, quam ut ju- 
rarent se redituros, exegit. Nullius ipse malae fidei 
sibi conscius, non illud verebatur, " nullam esse fidem, 
quae infideli data sit." Ergo de nullo deorum metu, 
nullo jurejurando, nulla religione, gratuita calumnia 
est. 

Haec habui, accusatoribus Hannibalis quae respon- 
derem. Has Manibus summi imperatoris seras infe- 
rias affero. 

Jam scripta prima quidem forma disputatiunculae, 
dum forte catalogum quemdam librorum venalium 
lego, ecce in oculos meos incurrit inscriptio haec 
libri : — " The Campaigns of Hannibal arranged and 
critically considered^ by Lieut.- CoLP. L. MacDougall" 
Lond. 1858. Quo accepto libro, magnopere gavisus 
sum, quum viderem socium me defensionis rei mili- 
taris peritissimum virum habere. Nec tamen mihi 
persuasi plane actum me egisse et frustra operam per- 
didisse. Etsi lubens agnosco a viro militari admonitum 
nonnullameretractasse, addidisse, omisisse. Et, qui 
utramque adhibuerit defensionem, ei, ut spero, facile 
persuadebitur, nihil deesse, quo minus abunde sum- 
mus imperator cumulateque defensus discedat. 

Adde quod in re Cannensi quidem nunc absolutus 
est Hannibal sententia etiam Imperatoris Francorum 
in Vita Caesaris. 

At nunc, quum in eo est utiterum exeat Hannibal 
meus, sero sum monitus, exstare libellum quemdam 
sic inscriptum : — " Considerations sur Annibal apres 
' la Bataile de Cannes, par M. Barbin." 18. Paris. 
1665. Tamen librum ipsum indicandum putavi. 

1. DOCTRINA COPULARUM LINGUAE LATINAE; sive de vi 

atque usu elegantiori Partlcularum A C, ATQUE, ET, -QUE, deque earnm 
formulis, Commentaritu. 12. Londinii, 1S30. 

2. C. SALLUSTII CRISPI de Catilinae Conjuratione deque Bello 

Jugurthino libri Codd. scrlptls simul imprewisque quadraginta amplius 
collatis recensuit, etc 12. Ibid. 1832. 

3. M. TULL1I CICERONIS de Natura Deorum libri tres. Codicibus 

Mosei Britannici collatis sex recensuit atqae animadversionibus criticis 
instruxit-. 12. Ibid. 1836. 

4. de Divinatione libri duo ; ejusdem liber 

de Fato. Cum codicibus Harlelanis contulit atque emendavit— . 12. Ibid. 
1839. 

5. CONJECTURAE Animadversionesque Criticae in M. Cornelii 

Frontonis et M. Aurelii Imperatoris Reliquias a V. C. Angelo Maio anno 
mdcccxxiii. Romae editas auctiores. 8. Dublinii, 1841. 

6. M. TULLII CICERONIS de Officiis libri tres. Emendavit, et 

adnotatione brevi critica ac philologica instruxit.— 12. Ibid. 1842. 

7. Cato Major sive de /Senectute Liber. 

Codd. MSS. duobus suis collatis recensuit, commentatus est turn critice 
turn philologice. 12. Ibid. 1852. 

8. Laelius sive de Amicitia Liber. Codd. 

MSS. tribus suis collatis recensuit. 12. Ibid. 1853. 

9. EMENDATIONES NONNULLAE in Epistolas Ciceronis quae sunt 

Ad Familiares et Ad Atticum missae. Accedunt in Fragments ilia libri 
Ciceronis De Fato, quae nuper Modenae edita sunt, Observationes, necnon 
Fasciculus Emendationum in Scriptores varios. 12. Ibid. 1864. 

10. M. TULLII CICERONIS de Finibus Bonorum et Malorum libri 

qulnque. 12. Ibid. 1856. 

11. OBSERVATIONES in Loca Aliquot Ciceronis. Accedunt in Cae- 

sarem, Frontonem, Gellium, Plinium nonnulla. 12. Ibid. 1863. ; ' 

12. EMENDATION ES LIVIANAE. 12. Ibid. 1864. 

13. OBSERVATIONES in Q. Curtium Rufum. 12. Ibid. 1865. 

14. CURAE SECUNDAE in Sallustii Catilinam et Jvgurtham. 12. 

Ibid. 1865. 

